કિવંદતી એવું કથે છે કે આગિયાવીરે લાખા વણઝારાને બાળકના વેશે પરચા આપેલા તેની યાદમાં લાખા વણઝારાએ આ મંદિર બંધાવ્યું હતું. વર્ષો પછી મંદિર ખંડિત થતાં પાટણના રાજવી સિદ્ધરાજસિંહ સોલંકીએ આ મંદિરનો જીર્ણોદ્ધાર કરાવ્યો હતો. મંદિરનું શિલ્પ સ્થાપત્ય જોતાં જ આ મંદિર સોલંકી સમયનું છે એમ પુરાતત્ત્વવિદો માને છે. મંદિરના ગર્ભગૃહ આગળ ભૈરવદાદા અને ગુરુ દત્તાત્રેયની પ્રતિમાઓ પ્રસ્થાપિત કરવામાં આવી છે.